als_Latn dik_Latn tur_Latn
Hakan Çalhanoglu është drejt arritjes së marrëveshjes me Milanin, teksa Sky Sport raporton se mes Milanit dhe Leverkuzenit është fiksuar edhe çmimi i blerjes së mesfushorit, shkruan sportal.
Bëhet fjalë për 20-21 milionë euro dhe bisedimet janë në një fazë të avancuar, sa që gjithçka mund të mbyllet deri ditën e hënë.
Momentalisht palët janë ndalur dhe po bisedojnë në lidhje me bonuset, pasi Leverkuzeni i ka ulur pretendimet për kartonin, pasi në fillim kërkoi 30 milionë euro.
Bisedimet janë në rrugën e duhur, me mesfushorin që mund të jetë afrimi i gjashtë i Milanit. Gjithashtu po punohet për t’u arritur marrëveshja me mbrojtësin Konti të Atalantës.
als_Latn als_Latn als_Latn als_Latn